
O Volapükaflens Valöpo! 
Ebo anu Cifal enunoy obe sökölosi:- 


PIET _UITTENBOGAARD (1917 — 2004 


Tü del teldegjölid mäzula yela 2004 ädeadom hiel Piet 
Uittenbogaard labü bäldot lifayelas jöldegmäl. 


Ekö küpets anik Cifala: Semikna espodob ko flen at du tüi yels 
kildeg, e nem omik patuvon nesuvo, ab palobölo su pads nogana 
»Volapükagased pro Nedänapükans.” Ai epidom, das no äkanom gudiko 
lautön lartügis”medü Volapük. Ab ai äzepom ziliko mufi du saun 
ägudon. 


Ekö däts nemödik tefü om: 





10. 7. 1917 : Pämotom tö Leiden, Nedän. 
24.11.1951 : Ävedom sekretan-kädan Volapükakluba Valemik 
Nedänik. 
1. 1.1956 : Ävedom kevobana redakanefa „Volapükagaseda pro 
Nedänapükans.” 


15. 2. 1958 : Ävedom tidan Volapüka. 


Cals pelovik oma äbinons: tidan pükas Fransänik, Deutänik e Linglänik; 
tradutan pro püks Nedänik e Fransänik äsi tidan stenografa, cinapenama e 
büraplaga. Id äsevom Sperantapüki. Äbinom man vemo jäfedik in jul e 
pro Volapükamuf du degyels ömik. (Fövot su pad 24) 

TÄV LÜ FAERUÄNS (DIL BALID) 
Fa hiel Robert Pontnau 





Ün yulul yela 1999 ätävob ko flen Norgänik de pofazif „Bergen” 
(Norgän) lü Faeruäns, kö älifädob vakenavigi. Cedü ob, länil at 
nepesevöl binon nitedikün, bi dalabon püki e kulivi lönikis, e difon de 
läns mödik votik. 


Su naf Faeruänik änafobs lü nisulem. El „Norröna” (vöd vönik 
siniföl Skandinäni) dis lestän Faeruänik lükömon ünü düps teldegfol lü 
el „Torshavn,” kel binon cifazif Faeruänas. Dü poszedel reinöfik 
änafobs de „Bergen,” e sol nidik äbenokömaglidon obis tü del sököl tö 
„ Torshavn.” 


Zänodü sean bevü Lisladän, Skotän e Norgän topons grup at 
nisulas degjöl, plenamaf kela binon zao kvadamilmets foltum. Nisulem 
leduton lü Danän, ab juiton statudi itreigik. Päpöpon fa Vikens ün yels 
jöldeg bü Lisladän primü tumyel zülid. Äs in Lisladän, äbleibon lifön 
pük vönik Vikenas. Bel geilikün rivon metis jöltum jöldegtel. Se 
lödanef, za 50.000, 16.000 lödon tö cifazif su nisul zänodik „Streymoy,” 
nisul soelik, keli ilabob timi saidik ad visitön dü steb brefik oba. 


Zif : „Torshavn” Cifazif Faeruänas binon zif gretikün nisulema; 
zif „Klaksvik,” ldbü lödans 5.000, binon zif gretikün telid su nisulem 
nolüdik, keli liedo no sevob. El „Torshavn” jinon gretikum, ka jenöfo 
binon. De fobel ela „Tinganes” (fobel kolkömanefa - dail vönik 
Vikenas) kö bundanons doms vönik redik/ vietik labü nufs grünik, suvo 
me yeb petegöl, kö guvanadom logoton äs famülanadomil, zif xänon sui 
belil. Pos zif su belil topon lotidöp nulädik, e nilo binon lödöp, kö 
kanoy lödön nejeriko. 1 mutob sagön, das ma kösöm Skandinänik, 
mutoy lödön in cem labü beds anik, e das nilädans no ai binons plitiks. 
Kanos jenön, das ludrinons. Igo ven binons plitiks, Skandinänans 
ludrinons, in valem, püdo, ab atos no dälos, das slipoy ai takediko. De 
lödöp dabinon banorem mu jönik love zif. Kanoy i golön futo, nen fikul 
ini zänod zifa. Doms binons suviküno nefamüliks, ab gudiko ä jöniko 

pebumöls; i dabinons lödateads gretik anik. Toods fabrikotas Yuropik 
difik bundanons - pö süpäd obik älogob toodis Fransänik mödik. 
Selidöps, in valem, labons canis mödik, suäms kelas binons nejerikums 
ka in Norgän. Äfidob pö staudöp gudik fidedi legudik, keli üfrädon 
mödikumo in Lisladän e Norgän. 


Valöpo tedans spikons skilädiko Danänapüki, kel binon pük 
suvikün töranas, kels dekömons suviküno de Skandinän. Äküpetob, 
das Skandinänans suemons odis gudiko ven spikons pükis lomänik; te 
vöds anik binons nesuemoviks nen lärn büik. E buükons ad gebön püki 
at, keli nemoy : „Skandinänapüki,” ka Linglänapüki, kel lä ons binon 
pölafulik, do mödikans in Yurop kredons, das Skandinänans spikons 
nedöfiko Linglänapüki. 


El „Torshavn” dalabon bukemis kil, ab liedo no labon selidöpi 
neflifedabukas plä cem pödik in el „Jacobsen,” jönikün, sevabo: dom 
redik vönik labü nuf „turbagik,” fo kel stanons bims, kels binons 
nesuviks su nisulem. Pö bukems jöldeg, dötum bukas binons 
Danänapükiks. 


Län at lifon dis flun kulivik Danäna, too dalabon kulivi i löniki. 
Tiäds Faeruänapükik bundanons. (I dabinon mused tefü pän Faeruänik, 
ko pänots mu nitediks.) Yegäd cifik kleiliko binon mel, dagik e jeikik. I 
pö literat Faeruänik patuvon valöpo. Samo, pö lekoned famik tiädü 
„Barbara” fa hiel Jacobsen, lautan at äpenom oni primü tumyel medü 
Danänapük, e Danänans ebo edunons biomagodemi ona. Rouli cifik 
labon id is mel, kel teilon jieli „Barbara” jönik de matan-kultan pelöföl 
ofa ed odugof ofi fino ini nefiedöf, ini mel, kö onepubof ninü fog, suköl 
vaniko lelöfani ofa. 


AUAAUAAUAUAUAUAUAUAUAUAUAUA Q 


VERÄTIK, NO-LI? 





Ven refudob ad yufön kemeni obik, jonülob cedi veratik oba dö menät. 

CILS KÄPTENA GRANT (fa Jules Verne) (3) 



















mugödo tü del 25-id gustula, 
yela 1864 lüodü Sulüda-Lamerikän. 
Boido binons matanapär Glenarvan, ? 
el Major MacNabbs e cils käptena , 
Grant. Tü del ot pubom sunäi 
tävan foginik boido. 


So lüvon pofi el „Duncan” | 





i „Binob Jacques Paganel, Sekretani 
| kompenäta taledavik di Paris. Tü 














E 
Died Aeneaan 
e Mutob säspetükðn oli, 

o söl! No binon tävananaf 

„Scotia,” ab yakt priv 


q »„Duncan.” e 


| käben oba ed äslipikob. Ag! 
apih maleditik oba!" 

Tü del 25-id setula rivon el „Duncan” 
melarovöpi di „Magelan” e nakon tö 
of „Talcahuano.” Hiel Glenarvan 
ido lü Konsulöp Britänik. 








E Sedom bekomitanis lü koluns valik; :: das Lindiyans ifanoms-la nafädanis ed 
i omit i seividom atosi tö zifs nilik. -onis ini ninän Sulüda-Lamerikäna 


H Ab neplöpo. Nai , imodugoms-la. Käpten Grant ba 
c $ ijedom-a fladi ini flumed semik 
»Cedol-li, das esäkikobs seimo in Patagonän.” 
k 3 p Vaatan, 





»Plän tikavik — seko mutobs 
sökön videtagradi kildegvelid.” 

LOTER TÖ BABÜLONÄN (DIL BALID) 
Fa his Luí: 





Äs mens valik Babülonäna, äbinob prokonsulan; äs valikans, slafan; 
eseivob i nämädi nestipöfik, jemodi, fanäbami. Logolsöd: nam detik oba 
nelabon riküli. Logolsöd: da sleitot at in klots logädon su bälid obik tätuvot 
redik: binon mal telid, el „Beth.” Tonat at, ün neits fulamunik, gevon obe 
nämädi sui mens, kelas mal binon el „Ghimel,” ab sumätükon obi menes ela 
„Aleph,” kels ün neits nenmunik debons lobedi ele „Ghimel.” Dis lulit 
sülöpikama sola, in nufalucem, ädägob fo ston blägik toris saludik. Dü yel bal 
muna, pästetob nelogädiki: ävokädob, e votans no ägespikons; ätifob bodi e no 
äsäkapons obi. Eseivob utosi, kelosi nesevons Grikänans: nefümi. In cäm 
bronsötik, fo tanod takedik deijütana, spel äblebon fiedik obe; in flumed lejuitas, 
tudredäl. Hiel Heraclides Ponticus mäniotom stunidölo, das hiel Pitagoras 
ämemom, das ibinom hiel Pyrrhus e bü om hiel Euphorbius, e bü om 
deadöfikans seimik votik; ad memön jenotis sümik, ni nedob gebön läbi ni lugis. 


Debob lifotadistöfi at ti mostöfiki geböfe semik, keli repübliks votik 
nesevons, u kel vobon in ons in mod defik ä klänik: loter. No evestigob jenavi 
ona: sevob, das magivans no plöpons ad baicedön; sevob dö nämädiks desins 
ona atosi, kelosi kanon sevön dö mun men nenätimik ko strolog. Binob se län 
suidüköl, kö loter binon cifadil lejenöfa: jü adel, etikob dö on so nemödo äs dö 
kondöt neplänädovik godas u ladäla lönik oba. Anu, fagiko de Babülonän e de 
geböfs löfik ona, tikob boso stuniko dö loter e dö niludams blasfämik, kelis pö 
dag spikons nelaodiko mens labü veals su logod. 


Fat obik ekonom; das ün vönäd — bü yels-li? tumyels-li? - loter tö 
Babülonän äbinon pled natäla nenoubik. Ekonom (nesevob, if veratiko), das 
jeifans äselons cänü könäds kuprinik kvadilis bomik u papürod labü mäks. Delo 
äjenon loteritired: gaenölans ägetons, nen zep votik fädöfa, könädis pefrapöl me 
largentin. Bit äbinon balugik, äsä logols. Klüliko „loters” et ädufalons. Tug 
südöfik onas äbinon lenos. No pälüodükons lü fägs valik mena, te lü spel onik. 
Lo lindif notidik, tedans, kels ädatuvons loteri monilöfik at, äprimons ad perön 
moni. Ek ästeifülon revidi: ninükami nemödikas läbas badik ini konlet nümas 
gönik. Me revid at, remans kvadilas pänümöl riskonsöv telmodo: mögosöv ad 
gaenön suämi u pelön monapönodi semikna gretiki. Riskäd leitik at (bevü nüms 

kildeg äbinon te bal negönik) ätirädon, spetölo, nitedi notidik. Babülonänans 
äklemedons okis lo pled. Utan, kel no äremon kvadilis, päbetikon as 
nekuradikan u nenmagälikan. Me tim, nestüm gidik at ätelon. Pänestümon 
utan, kel no äpledon, ab i pänestümons iperölans, kels no äpelons monapönodi. 
Kompenät (so äprimon ad panemön siso) ämuton jelön igaenölis, kels no 
äkanons getön premi okik if bogs Kompenäta nelabons suämi tio lölöfiko 
monapönodas. Kompenät äprimon gitädasäkädi ta ons; cödal äcödetom onis ad 
pelön monapönodi rigik, u lifädön delis ömik in fanäböp. Valikans äbuükons 
fanäböpi, ad no pelön Kompenäte. De väl at anikanas pämoton nämäd 
nestipöfik Kompenäta, völad lanöfik, filosopik ona. 


Suno pos atos, nunams loteratiredas ämoädons suämis monapönodas ed 
ämiedükons okis ad mäniotön mödoti delas in fanäböp, kel äbaiädon ko nüm 
negönik alik. Breföf at, ti pineküpöl ätimo, älabon veüti lemödik. Äbinon pub 
balid diletas nemonik pë loter. Benosek äbinon gretik. Pästigedöl fa pledans, 
Kompenät ämuton pluükön nümis negönik. 


Nek nesevon, das pöp Babülonäna binon divodik tikave, äsi jöne kurata. 
Binos dido nezepabik, das nüms böniälik päkalkulons ma könäds klöpik e nüms 
negönik ma dels fanäbama. Südöfans ömik äblöfädons, das dalab könädas no ai 


fümeton läbi, e das foms votik ona binons ba nemedikums. 


Muif votik ävidikon in zifaziläks lövik. Limans kultanefa äpluükoms 
yülis ed äjuitoms ventüris valik dreda e spela; pöfikans (labü glöt suemovik ä 
nevitovik) äsevons. das pifakipons de karusäl at, sevabo dafredüköl. Desir 
gidöfik, das valikans, pöfikans äsi liegikans, ökompenons leigiko ko loter, 
ästigedon protestis jeikik su süts, memi kelas yels no eradons. Fümädikans anik 
no isuemons (u äsimulons nesuemi) lecedi: das binos leod nuik, timäd jenavik 
zusüdik . . . Slafan itifom loterazöti redik, me kel pö loteritired ädagetom as 
prem filükami linega omik. Ma lonem, pön ot päkodidon pro utan, kel ätifon 
loterazöti. Babülonänans anik älesagons, das imeritom ferini filüköl as tifan; 
votikans, nobaladälikans, das toman äsötom pönön omi, ibä so isludon fätot . . . 
Äbinons protests, blud anik päspilon; ab fino pöp Babülonäna äsuseiton vili okik 
su tadunam liegikanas. Pöp ädagetom lölöfiko finotis giviälik oka.  Balido, 
äsüadükon Kompenäti ad dasumön kobonumi nämäda notidik. 


(Tradutod se Spanyänapük fa hiel Sérgio Meira) 

(Fövot de pad balid) 


Ün yel 1990 hiel Piet änunom obe: „Äpenob ele Dokan de Jong, ed 
ävisitob omi. Äbinom söl lebäldik e leflenöfik.” Esesedob gasedis pro Dokan 
de Jong. Söl Krüger älautom lartügis.” 


Kodü atos el Piet Uittenbogaard äbinom pro obs yùm fümik ko dügans 
Volapükamufa ün timäd telid onik, ven, yufü el Piet, pädönulifikon. 


Volapükamuf eperon dub deadam oma komipani lezilik ä nenfeniki. Nem 
omik ai olabon stimapladi in jenav Volapüka. 


Valikosi Gudikün Oles ed Olikanes 


sedom A 
a 


MENEFE BAL. PÜKI BAL 


Posä el ‘Schleyer’ ijonom me jafot oka, vio kosädapük bevünetik äkanon 
pastukön, no äbinos plu fikulik ad datikön me geb stamädas votik e yümotas 
votik volapükis nulik. Ab Volapük obas nog dabinon. Aiplu osevädikonös ed 
aiplu ovogikonös, sodas olabülon dönu pladi, keli ilabon semanaedo, e ad kel 
rigao labon gitäti! Täno dial ela ‘Schleyer’ semanaedo ojenöfikon, sevabo: 
Menefe bal, püki bal! 


DÖ MAN NENTUTIK E DÖ DOG SUFÄDIK 





Man bäldik fümiko nentutik Dogi dalabob fleniki; 
Büo äbinom so vutik: Sufädi labon meniki. 
Tutikefs pitifons, Äslipon dis vab 
E lü om ivifons Äsif disü tab: 


Poldans — ab ko sek nenfrutik! Nu dogi labob steniki! 


